Louis Juchault de Lamoricière
<s>Louis Juchault de Lamoricière (5. septembar 1806., Nantes - 11. septembar 1865., Prouzel / Departman Somme) bio je francuski oficir i političar, koji se naročito istakao u okupaciji i kolonizaciji Francuskog Alžira.</s>

<s>Biografija
Nakon školovanja pridružio se francuskim Inženjercima 1829.</s><s>Godinu dana kasnije 1830. poslan je u Alžir kao kapetan lakog pješadijskog puka (Zuava), tamo se istakao 1833. u formiranju Arapskog biroa (Bureaux arabes) koji je trebao koordinirati akcije u francuskim arapskim kolonijama.</s><s>Nakon uspješne vojne kampanje i zauzimanja Constantina strelovito je napredovao, 1837. dobio je čin pukovnika 1837., nakon tog 1840. general majora a 1843. generala divizije.</s><s>Jedno kraće vrijeme u nedostatku predsjednika od 1845. vršio je dužnost generalnog guvernera Francuskog Alžira.</s>

<s>U međuvremenu je gradio političku karijeru i u domovini - 1846. izabran je kao poslanik Departmana Sarthe u Francuski parlament.</s><s>U njemu se istakao kao predlagatelj plana leberalne a ne vojne kolonizacije Alžira, jer je bio zabrinut ratom protiv domicilnih Arapa, upozoravajući da će to dovesti do njihova istrebljenja i pretvoriti Alžir u neplodnu pustoš umjesto bogate i korisne kolonije.</s>

<s>Jedno kratko vrijeme 1848. bio je ministar rata, nakon tog je poslan u Carsku Rusiju gdje je bio ambasador.</s>

<s>Kao istaknuti protivnik Napoleona III i njegovih carskih ambicija uhapšen je 1851. nakon Državnog udara i protjeran iz zemlje.</s><s>Povratak u domovinu omogućen mu je 1857. pa se 
vratio u vojsku.</s><s>Uz privolu francuskih vlasti angažirao se na strani Papinske Države protiv Garibaldija i vojske Pijemont-Sardinije.</s>

<s>Komandirao je papinskom vojskom ali se nakon poraza 1860. kod Castelfidarda od snaga Pijemont-Sardinije vratio u zemlju, u kojoj je u anonimnosti i umro.</s>

<s>Izvori</s>

<s>Vanjske veze</s>

<s>Christophe-Louis-Leon Juchault de Lamoricière, French general (na portalu Encyclopaedia Britannica)</s>

<s>Francuski političari
Francuski vojskovođe
Historija Alžira
Francuski diplomati</s>

